Bandar Baru Klang

Bandar Baru Klang merupakan sebuah perbandaran moden terletak hanya 2 kilometer jauh dari pusat bandar Klang, salah satu pusat bandar di negeri Selangor, Malaysia. Bandar Baru Klang dibangunkan oleh Acmar Group. Perbandaran itu termasuk dalam bidang kuasa Majlis Bandaraya Diraja Klang (MBDK). Bandar Baru Klang diwakili dalam Parlimen oleh Ahli Parlimen Shah Alam, Encik Khalid Abd Samad. Dalam Dewan Negeri Selangor, bandar itu diwakili oleh Encik Yaakob Sapari, anggota Dewan Undangan Negeri Kota Anggerik. Pengangkutan Jalan raya Bandar Baru Klang mempunyai sambungan yang baik ke dan dari pelbagai jalanraya dan lebuhraya termasuk Lebuhraya Persekutuan (LP 02), Lebuhraya Pintas Selat Klang Utara (LP 20), Lebuhraya Grand Sepadu (E30), Lebuhraya Pesisiran Pantai Barat (WCE), the Lebuhraya Baru Lembah Klang (NKVE) melalui LP 20, serta boleh diakses melalui LP 3217 (Jalan Meru) dari pusat bandar mahupun Meru dan disambung secara terus melalui persimpangan Jalan Pekan Baru dan Persiaran Rajawali. Rel Perbandaran tersebut juga dikhidmat oleh Stesen LRT Bandar Baru Klang di bawah LRT Laluan Shah Alam. Laluan tersebut mengalami banyak kelewatan operasi, sebelum dibuka sepenuhnya untuk perkhidmatan penumpang awam pada 29 Jun 2026. Stesen ini terletak di atas Persiaran Bukit Raja berhampiran dengan pusat komersial BBK, sebuah bangunan terbengkalai, dan kawasan perumahan berpagar BBK Heights. Kemudahan infrastruktur Templat:Update section Hotel Wyndham Acmar Klang yang mempunyai 488 bilik merupakan hotel antarabangsa mewah pertama di Klang. Pembinaan hotel dihentikan seketika pada 1997 akibat krisis kewangan Asia, dan disambung semula pada tahun 2015. Hotel tersebut dibuka pada Januari 2020 dan terletak berhampiran dengan pusat membeli-belah AEON Bukit Raja. Kesihatan Hospital Pakar KPJ Klang merupakan sebuah hospital swasta tertiari yang terletak di dalam perbandaran tersebut. Peruncitan Terdapat satu pusat membeli-belah di dalam perbandaran tersebut, iaitu AEON Bukit Raja. Pendidikan Terdapat sekolah rendah dan menengah swasta yang terletak di Persiaran Rajawali, iaitu Sekolah Sri Acmar; serta sebuah sekolah antarabangsa iaitu Sekolah Antarabangsa Acmar (Acmar International School). Pejabat Kerajaan Pejabat Jabatan Ketua Pengarah Tanah dan Galian (Persekutuan) Selangor serta Kompleks Pejabat Persekutuan terletak di Persiaran Bukit Raja 1. Sukan dan Rekreasi Klang Executive Club dan U One Sports Centre terletak di dalam perbandaran tersebut. Rujukan Majlis Bandaraya Diraja Klang (MBDK) Profil Bandar Baru Klang